Messi plegó a los Chuegos Olímpicos de Pequín 2008 dimpués d'una larga desputa entre o FC Barcelona y a AFA pa poder chugar en dita competenzia. O club español metió arreparo pa dixar-lo ir, y a FIFA dezidió meyar en o conflicto, obligando a lo club a permitir o viache de Messi a China, amparándose en un ambigo convenio "virtual" anterior, que FIFA intentó formalizar dadas as zircunstanzias. Iste convenio obligaba a lo club a dixar ir a los suyos selezionables menors de 23 años. Dezaga de veyer os suyos dreitos menazaus, o Barcelona dezidió levar o pleito a lo Tribunal d'Albitrache Esportivo (TAS), que finalmén falló a favor d'o club español y anuló a obligatoriedad de liberar a lo chugador archentín. Dezaga d'iste fallo, y grazias a la voluntat de totas dos partes y a una serie de conzesions, l'AFA y o FC Barcelona plegoron a un alcuerdo final ta que Messi seguise conzentrau con os suyos compañers de selezión en Pequín. O club reconoxió que a dezisión de dar permiso a lo chugador s'adoptó dimpués d'a conversazión que mantenió iste con Pep Guardiola.